Diari Oficial de la Generalitat Valenciana


Sumari del DOGV 446, del 17-10-1986 (1986/807363)

ORDRE de 22 de setembre de 1986, de la Conselleria d'Agricultura i Pesca, per la qual són aprovats el Reglament de la Denominació d'Origen Utiel-Requena i el Consell Regulador corresponent.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   446

Data del DOGV
:   17-10-1986

Secció del DOGV
:   ALTRES DISPOSICIONS

Número del document
:   1986/807363


Data del document
:   22-09-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 22 de setembre de 1986, de la Conselleria d'Agricultura i Pesca, per la qual són aprovats el Reglament de la Denominació d'Origen Utiel-Requena i el Consell Regulador corresponent.  
La Denominació d?Origen Utiel-Requena i el Consell Regulador corresponent són establerts per Ordre del Ministeri d'Agricultura de 19 de maig de 1975. D'acord amb el que disposa la Llei 25/1970 de 2 de desembre: Estatut de la Vinya, del Vi i dels Alcohols, i el Reglament d'aquesta aprovat per Decret 835/1972 de 23 de març, «queden protegits amb aquesta Denominació d'Origen, els vins tradicionalment designats sota aquesta denominació geogràfica que, reunint les característiques definides en aquest Reglament, hagen complit quant a la producció, elaboració i maduració tots els requisits exigits en aquest i en la legislació vigent».   
Des de la promulgació d?aquest Reglament fi n s al s nos tres dies, una sèrie de realitats aconsellen d'adaptar el Reglament actual a la nova ordenació legal de l'Estat Espanyol principalment al procés de transferències a les Comunitats Autònomes i a l'ingrés en la Comunitat Econòmica Europea amb la pròpia tradició, tot donat als nostras vins la dimensió nocessària i protecció adequades.   
Transferides les competències en matèria de Denominacions d'Origen a la Comunitat Valenciana pel Reial Decret 4107/1982 de 29 de desembre, i assignades a aquesta Conselleria d'Agricultura i Pesca. En atenció d'aquests motius i fent ús de les facultats que tinc atribuïdes,   
ORDENE:   
Article primer  
Són aprovats el Reg lament de la Denomina ció d? Origen «Utiel-Requena» i el Consell Regulador corresponent, que es publica en l'annex a aquesta Ordre.   
Article segon  
Aquesta Ordre i el Reglament que s'aprova vigirà l'endemà de la publicació en el Diari Oficial de la Generalitat Valenciana.   
València, 22 de setembre de 1986.   
El Conseller d'Agricultura i Pesca  
LLUIS FONT DE MORA I MONTESINOS   
ANNEX  
REGLAMENT  
DE LA DENOMINACIO D'ORIGEN UTIEL-REQUENA I DEL CONSELL REGULADOR CORRESPONENT  
CAPITOL I  
Generalitats  
Article primer  
D'acord amb el que disposa la Llei 25/1970, de 2 de desembre, Estatut de la Vinya, del Vi i dels Alcohols, i el Reglament d'aquesta aprovat per Decret 835/1972, de 23 de març, i el Reial Decret 4107/82 de 29 de desembre, pel qual és transferida a la Comunitat Valenciana competències en matèria d'Agricultura i Pesca, queden protegits per la Denominació d'Origen «Utiel-Requena», els vins blancs, rosats, negres i escamosos tradicionalment designats sota aquestes denominacions geogràfiques que reunesquen les característiques definides en aquest Reglament i hagen complit, quant a la producció, elaboració i maduració, tots el requisits que s'exigeixen en aquest i en la legislació vigent.   
Article segon  
1. La protecció atorgada s'estén al nom. de la Denominació d'Origen i als noms de les comarques, els termes municipals, les localitats i els llogarets que componen les zones de producció i de maduració.   
2. Queda prohibida la utilització en altres vins de noms, marques, termes, expressions i signes, que per similitud fonètica o gràfica amb els protegits, puguen induir a confondre'ls amb els que són objecte d'aquesta Reglamentació, encara que vagen precedits amb els termes «tipus», «estil», «embotellat a...», «amb celler a...», i altres d'anàlegs.   
Article tercer  
La defensa de la Denominació d'Origen, l'aplicació del Reglament corresponent, la vigilància del compliment d'aquest, així com el foment i control de la qualitat dels vins emparats, queden encomanats al Consell Regulador de la Denominació d'Origen, a la Conselleria d'Agricultura i Pesca de la Generalitat Valenciana i al Ministeri d'Agricultura, Pesca i Alimentació.   
CAPITOL II  
De la producció  
Article quart  
1. La zona de producció dels vins emparats per la Denominació d'Origen Utiel-Requena és constituïda pels terrenys ubicats als termes municipals d'Utiel, Requena, Caudete de las Fuentes, Venta del Moro, Villargordo del Cabriel, Fuenterrobles, Camporrobles, Sinarques i Setaigües, tots de la província de València, que el Consell Regulador considere aptes per a la producció de raïm de les varietats que són indicades en l'article 5, amb la qualitat necessària per produir vins de les característiques específiques dels protegits per la denominació.   
2. El Consell Regulador realitzarà la qualificació dels terrenys per tal d'incloure'ls a la zona de producció.   
Aquests hauran de quedar delimitats en els plànols del cadastre vitivinícola.   
3. En cas que el titular del terreny estiga en desacord amb la resolució del Consell, podrà recórrer a la Conselleria d'Agricultura i Pesca de la Comunitat Valenciana que resoldrà, amb l'informe previ dels organismes tècnics que considere necessaris.   
Article cinqué  
1. L'elaboració dels vins protegits serà realitzada exclusivament amb les varietats de raïm Bobal, Tempranillo i Garnatxa per als vins rosats i negras, i les varietats Macabeo, Merseguera i Planta Nova per als vins blancs i escamosos.   
2. El Consell Regulador fomentarà les plantacions de les varietats Tempranillo i Garnatxa, en negres, i Macabeo i Merseguera en blanques.   
3. El Consell Regulador realitzarà els controls necessaris amb la finalitat que les plantacions de varietats blanques no superen en cap moment el 15% del terreny de la vinya protegida.   
4. Així mateix podrà proposar que siguen autoritzades varietats noves que, amb els previs assajos i les experiències convenients, es comprove que produeixen mosts de qualitat aptes per a l'elaboració de vins protegits.   
Article sisé  
1. Les pràctiques de cultiu seran les tradicionals que tendeixen a aconseguir-ne les qualitats millors.   
2. La densitat de plantació serà com a màxim de 2000 ceps per hectàrea.   
3. La poda serà efectuada en got o en forma plana amb tres o quatre braços i brocades a dues gemmes vistes. El nombre de brocades serà de sis a vuit normalment.   
4. No obstant això, el Consell Regulador podrà autoritzar l'aplicació de noves pràctiques culturals, tractaments o labors que, tot i constituir un avenç en la tècnica vitícola, es comprove que no afecten desfavorablement a la qualitat del raïm o del vi produït.   
5. Queda prohibit de regar la vinya. No obstant això, en els casos compresos en l'article 43 del Decret 835/1972 de 23 de març, i en els articles 2 i 3 del Reial Decret 612/1985, de 6 de març, i quan estiga autoritzat el reg en la forma en què determina el susdit article, el titular del vinyar haurà de comunicar-ho al Consell Regulador, el qual decidirà si el raïm produït p odia dedicar- se a l'elaboració de vins protegits.   
Article seté  
1. La verema serà realitzada amb el major mirament, i només serà dedicat a l'elaboració de vins protegits el raïm sa amb el grau de maduresa necessari.   
2. El Consell Regulador podrà determinar la data de començament de la verema i acordar normes sobre el ritme de recol·lecció, amb la finalitat que aquesta siga efectuada en consonància amb la capacitat d'absorció dels cellers, així com sobre el transport del raïm veremat perquè aquest s'efectue sense detriment de la qualitat.   
Article vuité  
1. La producció màxima admesa per hectàrea serà de 65 Qm. de raïm per a les varietats negres i de 70 Qm. per a les blanques. El Consell Regulador podrà modificar aquests límits en determinades campanyes, a iniciativa pròpia o a petició dels viticultors interessats, aquesta modificació serà efectuada amb anterioritat a la verema, amb els assessoraments i les comprovacions necessàries previs.   
2. El raïm procedent de parcel·la, el rendiment de la qual siga superior al límit autoritzat, no podrà ser utilitzat en l'elaboració de vins protegits per aquesta Denominació i aleshores el Consell Regulador haurà d'adoptar les mesures de control necessàries per assegurar el compliment d'aquest precepte.   
Article nové  
Per a l'autorització de plantacions noves, replantacions i reposicions de falles a terrenys o vinyes situades a la zona de producció, serà preceptiu l'informe del Consell Regulador, el qual determinarà la possibilitat d'inscripció en el Registre corresponent.   
CAPITOL III  
De l?elaboració  
Article deu  
Les tècniques emprades en la manipulació del raïm, el most i el vi, el control de la fermentació i del procés de conservació, tendiran a obtenir-ne productes de qualitat màxima, tot mantenint les característiques tradicionals dels tipus de vins emparats per la Denominació d'Origen.   
2. Per a l'elaboració del vi espumós natural hom utilitzarà el mètode tradicional denominat Cava.   
Article onze  
En la producció de most se seguiran les pràctiques tradicionals aplicades amb una tecnologia moderna orientada cap al millorament de la qualitat dels vins. Per a l'extracció del most o del vi i la separació d'aquests de les brises seran aplicades pressions adequades, de manera que el rendiment no siga superior a 70 litres de most o vi per cada 100 quilograms de verema. Les fraccions de most o vins, obtinguts per pressions inadequades, no podran mai ser destinades a l'elaboració de vins protegits. El Consell Regulador podrà modificar excepcionalment en determinades campanyes el límit de litres de most o de vi per cada 100 quilograms de verema, per pròpia iniciativa o a petició dels elaboradors interessats; aquesta modificació serà efectuada amb anterioritat a la verema, amb les comprovacions i els assessoraments previs necessaris.   
Article dotze  
En cas d'efectuar-se alguna de les pràctiques condicionades a què es refereix el paràgraf 2 de l'article 56 i l'article 65 del Decret 835/1972, hauran de ser comunicades al Consell Regulador que dictaminarà, una vegada hagen estat efectuades en la manera establerta, si el vi podia ser emparat per la Denominació d'Origen.   
CAPITOL IV  
De la maduració  
Article tretze  
La zona de maduració emparada per la Denominació d'Origen Utiel-Requena coincideix amb la zona de producció.   
Article catorze  
En els vins emparats per la Denominació d'Origen Utiel-Requena que siguen sotmeses a maduració, aquesta serà realitzada als cellers inscrits al Registre de Cellers de Maduració i tindrà una durada mínima de dos anys en envases de fusta de roure, comptant a partir del mes de gener següent al de la verema.   
En el cas d'utilitzar-se el sistema de maduració mixta, en roure y ampolla; els vins hauran de romandre un any en roure sotmesos als trascolaments oportuns.   
CAPITOL V  
Característiques dels vins  
Article quinze  
1. Els tipus i les característiques dels vins emparats per la Denominació d'Origen Utiel-Requena són els següents:   
Tipus Grau alcohòlic adquirit  
Negre 10º  
Rosat 10º  
Negre doble pasta 10º  
Blanc 10º  
Escumós 10º  
2. Els vins hauran de presentar les qualitats organolèptiques i enològiques que els són característiques, especialment quant a color, aroma i sabor. Els vins que, a judici del Consell Regulador, no hauran adquirit aquestes característiques, no podran ser emparats per la Denominació d'Origen Utiel-Requena i seran desqualificats segons el que preceptua l'article 36.   
CAPITOL VI  
Registres  
Article setze  
1. El Consell Regulador tindrà al seu càrrec els Registres següents:   
a) Registre de vinyes.   
b) Registre de Cellers d?Elaboració.   
c) Registre de Cellers d'Emmagatzematge.   
d) Registre de Cellers de Maduració.   
e) Registre d'Embotelladors.   
2. Les peticions d?inscripció seran dirigides al Consell Regulador, en els impresos que disposarà el Consell Regulador, i s'hi adjuntaran les dades, els documents i els comprovants que en cada cas siguen requerits per les disposicions i normes vigents.   
3. El Consell Regulador denegarà les inscripcions que no s'ajustaran als preceptes del Reglament o als acords adoptats pel Consell sobre condicions complementàries de caràcter tècnic que hagen de reunir-les vinyes i els cellers.   
4. La inscripció en aquests Registres no eximeix als interessats de l?obligació d'inscriure's en aquells Registres que, amb caràcter general, siguen establerts i en especial en el Registre d?Indústries Agràries.   
Article disset  
1. En el Registre de Vinyes seran inscrites totes aquelles situades a la zona de producció, el raïm de les quals siga destinat a l?elaboració de vins protegits.   
2. En la inscripció figurarà:   
El nom. del propietari i, si pertoca, el del masover, parcer, arrendatari, censatari i qualsevol altre titular de la senyoria útil; el nom. de la vinya, llogaret i terme municipal en què siga situada, superfície en producció, varietat o varietats de la vinya i quantes dades siguen necessàries per a la classificació i localització corresponents.   
3. Amb la instància d?inscripció, s'acompanyarà un plànol o croquis detallat, segons determinarà el Consell Regulador, de les parcel·les objecte d'aquella, i l?autorització de plantació expesa per l'organisme competent.   
Article divuit  
1. En el registre de Cellers d?Elaboració seran inscrites totes aquelles situades a les zones de producció en què siga vinificat raïm procedent de vinyes inscrites, els vins produïts de les quals puguen optar a la Denominació d'Origen.   
2. En la inscripció figurarà:   
El nom. de l'empresa, la localitat i la zona d?ubicació, les característiques, el nombre i la capacitat dels envasos, la maquinària, els sistemes d?elaboració i quantes dades siguen necessàries per a la perfecta identificació i catalogació del Celler. En el cas que l'empresa elaboradora no siga propietària dels locals, es farà constar aquesta circumstància amb la indicació del nom. del propietari. S'hi adjuntarà un plànol o croquis a escala convenient on quedaran reflexats tots els detalls de construcció i instal·lacions.   
3. En aquest registre es diferenciaran aquelles instal·lacions que elaboren vi espumós natural denominat cava.   
Article dinou  
En el Registre de Cellers d'Emmagatzematge seran inscrits tots aquells situats a la zona de producció que es dediquen exclusivament a l'emmagatzematge de vins emparats per la Denominació d'Origen.   
En la inscripció figuraran les dades a què fa referència l'article 18.   
Article vint  
1. En el Registre de Cellers de Maduració seran inscrits exclusivament tots aquells situats a la zona de Maduració i que es dediquen a la maduració de vins amb Denominació d'Origen o amb dret a aquesta. En la inscripció figuraran les dades a les quals fa referència l'article 18.   
2. Els locals o cellers destinats a la maduració o envelliment hauran d'estar exempts de trepidacions, tenir una temperatura constant i fresca durant tot l'any, i un estat higromètric i una ventilació adequats, a més dels altres requisits que seran estimats necessaris perquè el vi adqueresca les característiques privatives de «Utiel-Requena».   
3. Els cellers inscrits hauran de tenir una existència mínima de 500 hectòlitres de vi en procés d'envelliment i posseiran els envasos de fusta necessaris per contenir-ne les existències propies.   
Article vint-i-u  
1. En el Registre d'Embotelladors seran inscrits aquells cellers que, situats a la zona de producció i maduració, figuren com a embotelladors de vins en el registre del Servei de Defensa contra fraus.   
2. També s'hi inscriuran aquells embotelladors que encara que estiguen situats fora de la zona de producció i de maduració, estan autoritzats per embotellar vins amb la denominació d'origen Utiel-Requena.   
Article vint-i-dos  
En els Registres corresponents es diferenciaran amb caràcter censal o estadístic aquelles instal·lacions que comercialitzen vi protegit a l'estranger i complesquen la legislació vigent en aquesta matèria.   
Article vint-i-tres  
Serà condició indispensable per a la inscripció d'un celler en el registre corresponent que la construcció d'aquest permeta la perfecta separació dels vins procedents de raïms emparats d'aquells que no gaudesquen d'aquesta circumstància, tot quedant ambdós en tot moment perfectament identificats.   
Article vint-i-quatre  
1. Per a la vigència de les inscripcions en els Registres corresponents, serà indispensable el compliment en tot moment amb els requisits que imposa el present capítol, amb l?obligació de comunicar al Consell qualsevol variació que efecte les dades subministrades en la inscripció, quan aquella es produirà.   
2. El Consell Regulador efectuarà inspeccions periòdiques per comprovar l'efectivitat del que disposa el paràgraf anterior. En conseqüència el Consell Regulador podrà suspendre o anul·lar les inscripcions si els titulars d'aquestes no s'atenien a aquestes prescripcions.   
3. Totes les inscripcions en els diferents Registres seran renovades en el termini i la forma que el Consell Regulador determinarà.   
CAPITOL VII  
Drets i Obligacions  
Article vint-i-cinc  
1. Només les persones naturals o jurídiques que tinguen inscrits els seus vinyars o les seues instal·lacions en els Registres esmentats en l'article 16 podran produir raïm amb destinació a l?elaboració de vins emparats o elaborar o madurar vins que hagen de ser protegits per aquesta.   
2. Només podrà ser aplicada la Denominació d'Origen «Utiel-Requena» als vins procedents de cellers inscrits en els registres corresponents, que hagen estat produïts i elaborats conforme a les normes exigides per aquest Reglament i que reunesquen les condicions enològiques i organolèpiques que han de caracteritzar-los.   
3. El dret a l'ús de la Denominació d'Origen en propaganda, publicitat, documentació o etiquetes, és exclusiu de les firmes inscrites en el Registre corresponent.   
4. Només pel fet de ser inscrits en els Registres corresponents, les persones naturals o jurídiques inscrites queden obligades al compliment de les disposicions d'aquest Reglament i dels acords que dins les pròpies competències dicten la Conselleria d'Agricultura i Pesca de la Comunitat Valenciana, el Ministeri d'Agricultura, Pesca i Alimentació i el Consell Regulador, així com a satisfer les exaccions corresponents.   
Article vint-i-sis  
Hom faculta el Consell Regulador per autoritzar, sempre que no cause perjudici a la Denominació d'Origen, l'elaboració de mosts, 'sangries' i vermuts, entre d'altres, als cellers inscrits en els Registres de la Denominació d'Origen, sempre que dita elaboració represente una activitat secundària i que els mosts o vins emprats tinguen en tot cas dret a la Denominació d? Origen Utiel- Requena.  
Quant a la comercialització, aquests productes no queden acollits a la Denominació d'Origen.   
Article vint-i-set  
Els noms amb què figuren inscrits en els Registres de Cellers i aquells altres emparats per aquests, als quals es refereix l'article anterior, així com les marques, els símbols, els emblemes, les llegendes publicitàries o qualsevol altre tipus de propaganda que s'utilitze aplicat als vins protegits per la Denominació que regula aquest Reglament no podran ser utilitzats sota cap concepte, ni tan sols pels propis titulars, en la comercialització d'altres vins, o begudes derivades de vi, excepte quan el Consell Regulador, a petició de l'interessat, entendrà que l?aplicació d'aquests noms no pot causar perjudici als vins emparats.   
Article vint-i-vuit  
El Consell regulador queda facultat per prendre els acords necessaris en cada campanya, podrà fixar preus per al raïm i vins objecte d'aquestes transaccions, amb la finalitat que la collita siga absorbida.   
Article vint-i-nou  
1. En les etiquetes de vins embotellats figurarà obligatòriament de forma destacada el nom. de la Denominació D'Origen, a més de les dades que amb caràcter general seran determinades en la legislació aplicable.   
2. La indicació d'altres termes relatius a subzones, varietats, edat, maduració, etc, s'ajustarà al que disposa aquest Reglament i la legislació vigent.   
3. Abans de la posada en circulació d'etiquetes, aquestes hauran de ser autoritzades pel Consell Regulador, per tal que es relacionen amb aquest Reglament. Serà denegada l?aprovació d'aquelles etiquetes que per qualsevol causa puguen donar lloc a confusió en el consumidor, així com també podrà ser anul·lada l?autorització d'una ja concedida anteriorment, quan hauran variat les circumstàncies a les quals s?al·ludeix en l'etiqueta de la firma propietària d'aquesta.   
4. Qualsevol tipus d'envàs en el qual siguen expedits els vins per al consum aniran provistos de precintes de garantia, etiquetes o contra etiquetes numerades, expedides pel Consell Regulador, que hauran de ser col·locades al propi Celler i d'acord amb les normes que determinarà el Consell Regulador i sempre de manera que no en permeta una segona utilització.   
5. El Consell Regulador adoptarà i enregistrarà un emblema com a símbol de la Denominació d'Origen, que haurà de ser confirmat per la Conselleria d'Agricultura i Pesca.   
Així mateix, el Consell Regulador podrà fer obligatori que a l'exterior dels cellers inscrits i en lloc destacat figure una placa que al·ludesca a aquesta condició.   
Article trenta  
1. Tota expedició de most, vi o qualsevol altre producte del raïm o subproducte de la vinificació que circule dins la zona de producció haurà de dur adjunta la cèdula de circulació que estableix l'Estatut de la Vinya, del Vi i dels Alcohols, expesa pel remitent. Quan el producte que serà transportat estarà protegit per la Denominació D'Origen que és regulada en aquest Reglament, la cèdula serà estesa per quadruplicat, tot trametent-ne un exemplar al Consell Regulador.   
2. L?expedició dels productes, als quals es refereix el paràgraf anterior, que tinga lloc entre firmes inscrites haurà de dur adjunta, a més, un volant de circulació entre cellers, expés pel Consell Regulador en la forma que aquest determinarà, amb anterioritat a l?execució.   
Aquest volant pot ser substituït per la cèdula de circulació, diligenciada pel Consell Regulador.   
Article trenta-u  
1. L'embotellat de vins emparats per la Denominació d'Origen «Utiel-Requena» en territori nacional haurà de ser realitzat als cellers inscrits autoritzats pel Consell Regulador, en cas contrari el vi perdria el dret a l'ús de la Denominació.   
2. Els vins emparats per la Denominació d?Origen «Utiel-Requena» únicament poden circular i ser expedits pels cellers inscrits o autoritzats en els tipus d'envàs que no en perjudiquen la qualitat i prestigi aprovats pel Consell Regulador.   
Article trenta-dos  
1. El Consell Regulador fixarà per a cada campanya les quantitats de cada tipus de vi emparat per la Denominació d'Origen que podran ser expeses per cada firma inscrita en els Registres de Cellers, d'acord amb les quantitats de raïm adquirit, existències de campanyes anteriors i adquisicions de vins o mosts a altres firmes inscrites.   
2. De les existències de vi en maduració el Consell Regulador lliurarà certificats en què es farà constar aquesta qualitat, i podrà autoritzar distintius especials en les etiquetes. Així mateix podrà autoritzar la consignació de l'any en les etiquetes, quan aquesta serà controlada com cal pel Consell.   
Article trenta-tres  
1. L?exportació al detall de vins emparats per la Denominació d'Origen serà realitzada en els envasos definitius, que hauran de dur els segells o precintes de garantia en la forma en què determinarà el Consell Regulador.   
2. Si era necessària la realització del transvasament del vi en el trajecte dels cellers d'origen a la destinació, el Consell Regulador donarà les normes per efectuar-lo, per tal que en tot cas quede garantida la puresa del producte, amb l'alçament de l'acta corresponent o diligència en el certificat d'origen que acompanya la mercaderia.   
3. Per garantir l'ús adequat de la Denominació d'Origen dels vins que seran exportats al detall i són embotellats a l'estranger, el Consell Regulador adoptarà les mesures de control que estimarà pertinents.   
Article trenta-quatre  
1. Tota expedició de vi emparat per la Denominació d'Origen amb destinació a l'estranger haurà de dur adjunt a més del corresponent certificat d'anàlisi, el certificat de Denominació d'Origen expés pel Consell Regulador, sense poder ser despatxada per la duana aquesta expedició a l?exportació en absència de dits certificats.   
2. En les expedicions de vi amb destinació al mercat nacional, el segellat pel Consell Regulador de la cèdula de circulació tindrà els mateixos efectes del Certificat d'Origen.   
Article trenta-cinc  
1. Per tal de poder controlar la producció, l'elaboració i les existències, així com les qualitats, els tipus i tot el que siga necessari per poder acreditar l'origen i la qualitat dels vins, les persones físiques o jurídiques titulars de les vinyes i els cellers estaran obligats a presentar les declaracions següents:   
a) Totes les firmes inscrites en el Registre de Vinyes presentaran, una vegada finalitzada la recol·lecció i en tot cas abans del 30 de novembre de cada any, declaració de la collita obtinguda en cadascun dels vinyars, amb la indicació de la destinació del raïm, i, en cas de venda, el nom. del comprador. Si es produïen diferents tipus de raïm, hauran de declarar la quantitat obtinguda de cada tipus.   
b) Totes les firmes inscrites en el Registre de Cellers d'Elaboració hauran de declarar abans del 30 de novembre la quantitat de most i vi obtinguda tot diferenciant els diferents tipus que elabore, i hi hauran de consignar la procedència del raïm i la destinació dels productes que venga, amb la indicació del comprador i la quantitat. Mentre tinga existències haurà de declarar mensualment les vendes efectuades.   
c) Les firmes inscrites en el Registre de Cellers d'Emmagatzematge i Maduració, presentaran, dins els deu primers dies de cada mes, declaració d'entrades i eixides de productes haguts en el mes anterior, amb la indicació de la procedència dels vins adquirits. En tot cas en seran distingits els diferents tipus de vi, i les inscrites en el Registre de Cellers de Maduració presentaran per separat la corresponent a aquests vins.   
2. D'acord amb el que prevenen els articles 46 i 73 de la llei 25/1970, les declaracions a les quals es refereix el paràgraf I d'aquest article tenen efectes merament estadístics, per la qual cosa només podran ser facilitades o publicades en forma numèrica, sense cap referència de caràcter individual. Qualsevol infracció a aquesta norma, per part del personal efecte al Consell Regulador, serà considerada com a falta molí greu.   
Article trenta-sis  
1. El raïm, most o vi que per qualsevol causa presente defectes, alteracions sensibles o que en el procés de producció no s'hagen complit els preceptes d'aquest Reglament o els preceptes d'elaboració assenyalats per la legislació vigent, seran desqualificats pel Consell Regulador, la qual cosa comportarà la pèrdua de la Denominació d'Origen o del dret a aquesta en cas de productes no-elaborats definitivament.   
Així mateix serà considerat com a desqualificat qualsevol producte obtingut per mescla amb altre prèviament desqualificat.   
2. La desqualificació dels vins podrà ser realitzada pel Consell Regulador, en qualsevol fase de la producció, elaboració, maduració o comercialització. A partir de l'inici de l'expedient de desqualificació hauran de romandre en envasos independents i retolats com cal, sota control del Consell Regulador, que en Resolució determinarà la destinació del producte desqualificat, el qual, en cap cas no podrà ser transferit a altre celler inscrit.   
CAPITOL VIII  
Del Consell Regulador  
Article trenta-set  
1. El Consell Regulador és un organisme integrat en la Conselleria d'Agricultura i Pesca de la Comunitat Valenciana, amb atribucions decisòries en quantes funcions li encomanen els articles 98 i 101 de la Llei 25/1970.   
2. El seu àmbit de competència, sense perjudici de l que estableix l'article 39 estarà determinat:   
a) En l'àmbit territorial, per la zona respectiva de producció i maduració.   
b) En raó dels productes, pels protegits per la Denominació en qualsevol de les fases de producció, elaboració, maduració, circulació i comercialització d'aquests.   
c) En raó de les persones, per les inscrites en els diferents Registres.   
Article trenta-vuit  
Es missió principal del Consell Regulador la d'aplicar els preceptes d'aquest Reglament i vetlar el compliment d'aquella altra legislació vigent que li siga d?aplicació, en virtut de les competències transferides a la Conselleria d'Agricultura i Pesca de la Comunitat Valenciana.   
Article trenta-nou  
El Consell Regulador queda expressament autoritzat per vigilar el moviment de raïms, mosts i vins no-protegits per la Denominació d'Origen, que s'elaboren, comercialitzen o transiten, dins la zona de producció. Donarà compte de les incidències d'aquest servei a la Conselleria d'Agricultura i Pesca de la Comunitat Valenciana, tot trametent-li còpies de les actes que es produiran, sense perjudici de la intervenció dels organismes competents en aquesta vigilància.   
Article quaranta  
1. El Consell Regulador serà constituït per:   
a) Un President, designat per la Conselleria d'Agricultura i Pesca de la Comunitat Autònoma Valenciana, a proposta del Consell Regulador.   
b) Un Vice-president, en representació de la Conselleria d?Indústria, Comerç i Turisme designat per aquesta.   
c) Set Vocals, en representació del sector vitícola, titulars de vinyars inscrits en el registre de vinyars del Consell Regulador.   
d) Set vocals en representació dels sectors vinícola i exportador.   
e) Dos Vocals, en representació de la Conselleria d'Agricultura i Pesca amb coneixements especials en Viticultura i Enologia, designats per aquesta.   
2. La designació de vocals del Consell Regulador es realitzarà d'acord amb el Reial Decret 2004/1979 de 13 de juliol.   
3. Per cadascun dels càrrecs de vocals del Consell regulador serà designat un suplent, elegit en la mateixa forma que el titular.   
4. Els càrrecs de vocal seran renovats de cada quatre anys, peró podran ser reelegits.   
5. En cas de cessament de vocals per qualsevol causa, es procedirà a designar un substituí en la forma establerta.   
6. El termini per a la presa de possessió dels vocals serà, com a màxim, d'un mes, a comptar des de la data de la seua designació.   
7. Causarà baixa el vocal que durant el període de vigència del seu càrrec siga sancionat per infracció greu en les matèries que regula aquest Reglament, bé personalment o la firma a la qual pertanya. Igualment causarà baixa a petició de l'organisme que l?elegí o per absència injustificada a tres sessions consecutives o deu alternes, o per causar baixa en els Registres de la Denominació d'Origen.   
Article quaranta-u  
1. Les persones elegides en la forma en què determina l'article anterior hauran d'estar vinculades als sectors que representen, ja siga directament o ja per ser directius de Societats que es dediquen a les activitats que han de representar. No obstant això, una mateixa persona natural o jurídica inscrita en diversos Registres no podrà tenir en el Consell representació doble, una en el sector vitícola i una altra en els sector vinícola o exportador, ni directament ni mitjançant firmes filials o socis d'aquesta.   
2. El president del Consell Regulador rebutjarà aquelles propostes de nomenament que recaiguen en persones les activitats de les quals no corresponguen al sector que han de representar, en aquest cas es procedirà a una nova designació en la forma establerta.   
Article quaranta-dos  
1. Correspon al President:   
1) Representar el Consell Regulador. Aquesta representació podrà delegar-la de manera expressa en els casos en què siga necessari.   
2) Fer complir les disposicions legals i reglamentàries.   
3) Administrar els ingressos i fons del Consell Regulador, i ordenar-ne els pagaments.   
4) Convocar i presidir les sessions del Consell, assenyalar-ne l'Ordre del dia, sometre a la decisió d'aquest els assumptes que en siguen competència, i executar els acords adoptats.   
5) Organitzar el règim interior del Consell.   
6) Contractar, suspendre o renovar el personal del Consell Regulador, amb l'acord previ d'aquest.   
7) Organitzar i dirigir els Serveis.   
8) Informar els Organismes superiors de les incidències que es produesquen en la producció i en el mercat.   
9) Trametre a la Conselleria d'Agricultura i Pesca de la Comunitat Valenciana i al MAPA, segons procedesca, aquells acords que, per a compliment general, acorda el Consell en virtut de les atribucions que li confereix aquest Reglament i aquells que per la pròpia importància estime que han de ser reconeguts per aquells.   
10) Aquelles altres funcions que acordarà el Consell, o que li seran encomanades per la Conselleria d'Agricultura i Pesca de la Comunitat Valenciana i el Ministeri d?Agricultura Pesca i Alimentació.   
2. La durada del comandament del president serà de quatre anys, amb la possibilitat de ser reelegit.   
3. El president n'obtindrà el cessament: en expirar el terme del seu comandament, a petició pròpia, una vegada en siga acceptada la dimissió o per decisió de la Comunitat Autònoma prèvia incoació d'expedient.   
4. En cas de cessament o defunció, el Consell Regulador, en el termini d?un mes proposarà a la Conselleria d?Agricultura i Pesca de la Comunitat Valenciana la designació de nou president d'acord amb l'Art. 40-1, a.   
5. Les sessions del Consell Regulador en les quals s'estudie la proposta de nou president seran presidides pel funcionari de la Conselleria d'Agricultura i Pesca de la Comunitat Autònoma Valenciana, que designarà dit Organisme.   
Article quaranta-tres  
1. El Consell es reunirà quan serà convocat pel president, bé per pròpia iniciativa, bé a petició de la meitat dels vocals. Serà obligatori de celebrar-ne sessió, almenys, una vegada per trimestre.   
2. Les sessions del Consell Regulador seran convocades amb quatre dies d?antelació, com a mínim. La citació haurà de dur adjunt l'ordre del dia per a la reunió, amb els punts prèviament assenyalats. En cas de necessitat, quan així ho requerirà la urgència de l'assumpte a judici del President, els vocals seran citats per telegrama amb vint-i-quatre hores d?anticipació, com a mínim. En tot cas, el Consell quedarà vàlidament constituït quan n'estaran presents la totalitat dels membres i quan així ho acordaran per unanimitat.   
3. Quan un titular no podrà assistir-hi ho notificarà al Consell Regulador i al seu suplent perquè el substituesca.   
4. Els acords del Consell Regulador seran adoptats per majoria dels membres presents, i per a la validesa d'aquells serà necessari que hi siguen presents més de la meitat dels que componen el Consell. El president tindrà vot de qualitat.   
5. Per resoldre qüestions de tràmits, o en aquells casos en els quals s'estimarà necessari, podrà constituir-se una Comissió Permanent, que serà formada pel President i dos Vocals titulars, un del sector vinicultor i un altre del sector viticultor o exportador, designats pel Ple de l'Organisme. En la sessió en la qual s'acordarà la constitució de la susdita Comissió Permanent s'acordaran també les missions específiques que li són competents i funcions que exercirà. Totes les Resolucions que prendrà la Comissió Permanent seran comunicades al Ple del Consell en la primera reunió que se celebrarà.   
Article quaranta-quatre  
1. Per al compliment de les seues finalitats, el Consell Regulador, comptarà amb el personal necessari d'acord amb les plantilles aprovades pel Consell Regulador i que figuraran dotades en el seu pressupost.   
2. El Consell tindrà un Secretari designat pel propi Consell, a proposta del President, de qui dependrà directament i que tindrà com a comeses específiques les següents:   
a) Preparar els treballs del Consell i tramitar-ne l'execució dels acords.   
b) Assistir a les sessions amb veu, però sense vot, cursar les convocatòries, alçar les actes i custodiar els llibres i documents del Consell.   
c) Els assumptes relatius al règim intern de l'Organisme, tant de personal com administratius.   
d) Les funcions que li encomanarà el president relacionades amb la preparació i instrumentació dels assumptes de la competència del Consell.   
3. Per a les funcions tècniques que té encomanades el Consell, comptarà amb els Serveis Tècnics necessaris, la direcció dels quals recaurà en un tècnic competent.   
4. Per als serveis de control i vigilància comptarà amb veedors propis. Aquests seran designats pel Consell Regulador i habilitats pel Servei de Defensa contra Fraus i Assajos i Anàlisis Agrícoles, en sol·licitud tramitada mitjançant la Conselleria d'Agricultura i Pesca de la Comunitat Autònoma Valenciana, amb les atribucions inspectores següents:   
a) Sobre els vinyars ubicats a la zona de producció.   
b) Sobre els cellers situats a les zones de producció i maduració.   
c) Sobre el raïm i els vins a les zones de producció i maduració. d) Sobre els vins protegits en tot el territori nacional.   
5. El Consell Regulador podrà contractar, per efectuar treballs urgents, el personal necessari, sempre que tinguen aprovada en el pressupost la dotació per a aquest concepte.   
6. A tot el personal del Consell, tant amb caràcter fix com eventual, li serà d'aplicació la legislació laboral.   
Article quaranta-cinc  
1. El Consell establirà un Comité de Qualificació dels vins, format per tres experts com a mínim i un delegat del President del Consell, que tindrà la comesa d'informar sobre la qualitat dels vins que seran destinats al mercat, tant nacional com estranger, i aquest Comité podrà comptar amb els assessoraments tècnics que estimarà necessaris.   
2. El President del Consell, a la vista dels informes del Comité, resoldrà el que precedesca i, si pertoca, la desqualificació del vi en la forma prevista en l'article 36. La resolució del President del Consell, en cas de desqualificació, tindrà caràcter provisional, durant els deu dies següents. Si en aquest termini l'interessat sol·licitava la revisió de la resolució, aquesta hauria de passar al Ple del Consell Regulador per resoldre el que procedesca. Si en dit termini no se sol·licitava dita revisió la resolució del president seria considerada ferma.   
Les Resolucions del president o la del Consell Regulador, si pertoca, podran ser recorregudes en alçada davant la Conselleria d'Agricultura i Pesca de la Comunitat Valenciana.   
3. El Consell Regulador dictarà les normes per a la constitució del Comité de Qualificació.   
Article quaranta-sis  
1. El finançament de les obligacions del Consell aerà efectuat amb els recursos següents:   
1) Amb el producte de les exacciones parafiscals que són fixades en l'article 91 de la Llei 25/1970 a les quals seran aplicats els tipus següents:   
a) el 0'2 % a l'exacció sobre plantacions;   
b) el 0'75 % a l?exacció sobre productes emparats;   
c) la taxa que corresponga per expedició de certificats o visats de factures i el doble del preu de cost sobre els precintes o les contraetiquetes.   
Els subjectes passius de cadascuna de les exaccions són: de la a) els titulars de les plantacions inscrites; de la b) els titulars del cellers inscrits que expedesquen vi al mercat, i de la c) els titulars de cellers inscrits sol·licitants de certificats, de visats de factures, o aquells que adqueresquen precintes o contraetiquetes.   
2) Les subvencions, legats i donatius que rebran.   
3) Les quantitats que pugueren ser percebudes en concepte d'indemnitzacions per danys i perjudicis ocasionats al Consell o als interessats que representa.   
4) Els béns que en constitueixen el patrimoni i els productes i les vendes d'aquest.   
2. La Conselleria d'Agricultura i Pesca de la Comunitat Autònoma Valenciana, a proposta del Consell Regulador podrà variar els tipus impositius fixats en aquest article quan les necessitats pressupostàries del Consell així ho exigiran.   
3. La gestió dels ingressos i les despeses que figuraran en els pressupostos correspon al Consell Regulador.   
4. La fiscalització de les operacions econòmiques del Consell Regulador i de la comptabilitat serà efectuada per la Intervenció que procedesca, d'acord amb les normes establertes d'atribucions i funcions que la legislació vigent assigne en aquesta matèria.   
Article quaranta-set  
Els acords del Consell Regulador que no tinguen caràcter particular i que afecten una pluralitat de subjectes seran notificats mitjançant circulars exposades a les oficines del Consell. L?exposició de dites circulars, serà anunciada en el Diari Oficial de la Generalitat Valenciana.   
El Consell Regulador podrà remetre aquestes circulars a d'altres entitats interessades.   
Els acords i les resolucions que adoptarà el Consell Regulador seran recorribles, en tot cas, davant la Conselleria d'Agricultura i Pesca de la Comunitat Autònoma Valenciana o davant el MAPA, segons pertoque.   
CAPITOL IX  
De les infraccions, les sancions i el procediment  
Article quaranta-vuit  
Totes les actuacions que caldrà desenvolupar en matèria d'expedients sancionadors seran temperades d'acord amb les normes d'aquest Reglament, les de la Llei 25/1970 i el Decret 835/1972 i la Llei de Procediment Administratiu vigent, i el Reial Decret 1129/85.   
Article quaranta-nou  
1. Les infraccions al que disposa aquest Reglament i als acords del Consell Regulador seran sancionats amb amonestació, multa, decomís de la mercaderia, suspensió temporal en l'ús de la Denominació o baixa en el Registre o Registres d'aquesta, conforme expressen els articles següents, sense perjudici de les sancions que per contravenir la legislació general sobre la matèria de la Llei 25/1970 puguen ser imposades.   
2. Les bases per a la imposició de multes seran determinades conforme al que disposa l'article 120 del Decret 835/1972.   
3. Per a l?aplicació de les sancions previstes en aquest Reglament hom tindrà en compte les normes establertes en l'article 121 del Decret 835/1972.   
Article cinquanta  
1. Les actes d?inspecció seran alçades per triplicat i seran subscrites pel veedor i el propietari o representant de la finca, l'establiment o magatzem, o encarregat de la custòdia de la mercaderia en poder del qual quedarà una còpia de l'acta. Ambdós signants podran consignar en l'acta quantes dades o manifestacions consideren convenients per a l?estimació dels fets que hi són consignats, així com quantes incidències ocórreguen en l'acte de la inspecció o l'alçament de l'acta. Les circumstàncies que el veedor consignarà en l'acta seran considerades fets provats, excepte si per l'altra part es demostrava el contrari. Si l'interessat en la inspecció es negava a signar l'acta ho faria constar així el veedor, tot procurant la signatura d'algun agent de l'autoritat o testimonis.   
2. Si el veedor o el propietari de la mercaderia o el representant d'aquest ho consideraven convenient, es prendien mostres del producte objecte de la inspecció. Cada mostra serà presa, almenys, per triplicat i en quantitat suficient per a l'examen i l'anàlisi corresponents, serà precintada i etiquetada, i en quedarà una en poder del propietari o representat esmentat.   
3. Quan el veedor que alçarà l'acta ho estimarà necessari, podrà disposar que la mercaderia quede retinguda, fins que l'Instructor de l'expedient dispose el que pertoque, dins el termini de quaranta-cinc dies hàbils a partir de la data d'alçament de l'acta d?inspecció.   
Les mercaderies retingudes seran considerades com a mercaderies en dipòsit, i no podran, per tant, ser traslladades, manipulades o oferides en venda o venudes. En els casos en què s'estime procedent podran ser precintades.   
4. D'acord amb els articles 27 i 28 de la Llei de Procediment Administratiu, el Consell Regulador o l'autoritat superior, si pertoca, podrà sol·licitar informes a les persones que considere necessari, o ferles comparèixer amb aquesta finalitat a les oficines en què es tramiten les actuacions, per aclarir o complementar els extrems continguts en les actes alçades pels veedors i com a diligència prèvia a la possible incoació de l'expedient.   
Article cinquanta-u  
1. La incoació o instrucció dels expedients sancionadors correspondrà al Consell Regulador, quan l'infractor estarà inscrit en algun dels Registres d'aquell.   
2. En els expedients de caràcter sancionador incoats pel Consell Regulador hauran d'actuar, com a Instructor i Secretari, dos vocals del Consell Regulador designats per aquest.   
3. La competència per a la incoació i instrucció d'expedients per infraccions contra allò que disposa aquest Reglament, comeses per empreses ubicades al territori de la Comunitat Valenciana, i no-inscrites en els registres a què fa referència l'art 17, correspondrà a la Conselleria d'Agricultura i Pesca.   
4. La instrucció i Resolució d'expedients per infraccions contra allò que disposa el present Reglament realitzades per empreses ubicades fora de la Comunitat Autònoma Valenciana és competència del MAPA.   
Article cinquanta-dos  
1. La Resolució dels expedients incoats pel Consell Reguador correspondrà al propi Consell quan, la sanció no excedirà de 50.000 pessetes. Si excedia, elevara proposta a la Conselleria d'Agricultura i Pesca de la Comunitat Autònoma que resoldrà.   
2. La Resolució dels expedients a què es refereix el punt 3 de l'article anterior serà efectuada conforme a la legislació vigent en aqueixes matèries, per tal d'establir la competència a què es refereix el paràgraf núm 1, serà addicionat el valor del decomís al de la multa.   
3. La decisió sobre el decomís definitiu i la destinació dels productes, correspondrà a qui tinga atribuïda la facultat de resoldre l'expedient.   
Article cinquanta-tres  
D'acord amb el que disposa el Reial Decret 1129/85, pel qual s'actualitzen les sancions previstes en el Decret 835/1972, seran sancionades amb multa de 20.000 pessetes al doble del valor de les mercaderies o productes afectats, quan aquell superarà dita quantitat, i amb el decomís, les infraccions següents, quan seran comeses per persones no-inscrites en els Registres del Consell Regulador.   
1. L'ús de la Denominació d'Origen.   
2. La utilització de raons socials, noms comercials, marques, expressions, signes o emblemes, que per similitud o identitat gràfica o fonètica amb els noms protegits per la Denominació d'Origen, o amb els signes o emblemes característics d'aquesta, puguen induir a confusió sobre la naturalesa o l'origen dels productes, sense perjudici dels drets adquirits que siguen reconeguts com cal per la Conselleria d'Agricultura i Pesca i el Ministeri d'Agricultura, Pesca i Alimentació.   
3. La utilització de noms geogràfics protegits per la Denominació en etiquetes, documents comercials o en propaganda de productes, encara que vagen precedits dels termes «tipus», «estil», «cep», «embotellat a...», «amb celler a...» o altres d'anàlegs.   
4. Qualsevol acció que cause perjudici o desprestigi a la Denominació d'Origen, o tendesca a produir confusió en el consumidor respecte a aquesta.   
Article cinquanta-quatre  
1. Segons disposa el paràgraf 2 de l'art. 129 del Decret 835/1972, les infraccions comeses per les persones inscrites en els Registres de la Denominació d'Origen es classifiquen, a l'efecte de la sanció corresponent en la forma següent:   
a) Faltes administratives: que seran sancionades amb multes d?1 al 10% de la base per cada hectàrea, en cas de vinyar, o del valor de les mercaderies afectades, i les que siguen de caràcter lleu, amb advertència.   
Aquestes faltes són en general les inexactituds en les declaracions, les guies, els assentaments, els llibres de registres i altres documents i especialment, les següents:   
1) Falsejar o ometre en les declaracions per a la inscripció en el diferents Registres les dades i els comprovants que en cada cas siguen necessaris.   
2) No comunicar immediatament al Consell Regulador qualsevol variació que efecte a les dades subministrades en el moment de la inscripció en els Registres.   
3) L'incompliment, per omissió o falsedat, del que estableix l'article 36 d'aquest Reglament en relació amb les declaracions de collita i moviment de les existències de productes.   
4) L'incompliment del precepte de presentació d'un exemplar de la cèdula de circulació, davant el Consell Regulador, que estableix l'article 30, així com l?expedició de productes entre firmes inscrites sense anar acompanyades del volant de circulació entre cellers.   
5) Les altres infraccions al reglament o als acords del Consell Regulador en la matèria a què es refereix aquest paràgraf a).   
b) Infraccions al que estableix el Reglament sobre producció i elaboració dels productes emparats: que seran sancionades amb multes de 2 al 20 % de la base per cada hectàrea, en cas de vinyar, o del valor de les mercaderies afectades, i en aquest cas últim, a més amb decomís.   
Aquestes infraccions sé n les següent s:   
1) L?incompliment de les normes sobre pràctiques de cultiu.   
2) Expedir o utilizar per a l?elaboració de productes emparats raïm produït amb rendiments superiors als autoritzats, o desqualificat, excepte els casos que determinarà el Consell Regulador, i en les condicions que aquest assenyalarà.   
3) Emprar en l?elaboració de vins protegits raïm de varietats diferents a les autoritzades, o raïm de varietats autoritzades en distintes proporcions a les establertes.   
4) L'incompliment de les normes d?elaboració i maduració dels vins.   
5) Les altres infraccions al Reglament o als acords del Consell Regulador, en la matèria a què es refereix aquest paràgraf b).   
c) Infraccions per ús indegut de la Denominació d'Origen o per actes que puguen causar-li perjudici o desprestigi, que seran sancionats amb multes de 20.000 pessetes al doble del valor de la mercaderia o dels productes afectats, quan aquests superaran dita quantitat, i amb el decomís.   
Aquestes infraccions són les següents:   
1) La utilització de raons socials, noms comercials, marques, símbols o emblemes, que facen referència a la Denominació d'Origen o als noms protegits per aquesta, en la comercialització d'altres vins no protegits o d'altres productes d?espècie similar, així com les infraccions a l'article 27-26.   
2) La utilització de la Denominació d'Origen en vins que no hagen estat elaborats, produïts o madurats conforme a les normes establertes per la legislació vigent i per aquest Reglament, o que no reunesquen les condicions enològiques i organolèptiques que hagen de caracteritzar-los.   
3) La utilització de noms comercials, marques o etiquetes no aprovades pel Consell Regulador, en els casos a què es refereix aquest paràgraf c).   
4) La introducció a vinyes o cellers inscrits de raïm, mosts o vins procedents de vinyes o cellers no-inscrits.   
5) La utilització de locals i dipòsits no-autoritzats.   
6) La negociació indeguda o utilització dels documents, les precintes, les etiquetes, les contraetiquetes, els segells, etc. propis de la Denominació d'Origen.   
7) Ultrapassar els límits màxims de vendes de mosts i vins, en el cas de ser establerts, contravencions a l'article 32, així com la disminució injustificada de les existències mínimes a cellers de maduració a què es refereix l'article 20.   
8) La vulneració dels acords del Consell, si pertoca, sobre preus.   
9) L?expedició de vins pels mitjans de comercialització que no corresponguen a les característiques de qualitat esmentades.   
10) L?expedició, circulació o comercialització de vins emparats en tipus d'envasos no-aprovats pel Consell.   
11) L?expedició, circulació o comercialització de vins de la Denominació d'Origen desprovistos dels precintes o marxamos, les etiquetes o contraetiquetes numerades o mancades del mitjà de control establerts pel Consell Regulador.   
12) Efectuar l?embotellat o el precintat d'envasos a locals que no siguen els Cellers inscrits autoritzats pel Consell Regulador, o no ajustar-se quant al precintat als acords del Consell.   
13) L'incompliment del que estableix aquest Reglament o dels acords del Consell Regulador quant a l'exportació, envasos, documentació i trasvasament de vins.   
14) En general, qualsevol acte que contravinga el que disposa aquest Reglament o els acords del Consell, i que perjudique o desprestigie la denominació o en supose un ús indegut.   
2. En els casos d'infraccions greus, a més de les sancions establertes en els paràgrafs b) i c) podrà aplicar-se a l'infractor la suspensió temporal a l'ús de la Denominació d'Origen o la baixa en els Registres d'aquesta.   
La suspensió temporal del dret a l'ús de la Denominació d'Origen, portarà aparellada la suspensió del dret a certificats d'origen, símbols i altres documents del Consell.   
La baixa suposarà l?exclusió de l'infractor dels Registres del Consell, i com a conseqüència, la pèrdua dels drets inherents a la Denominació d'Origen.   
Article cinquanta-cinc  
De les infraccions en productes envasats serà responsable la firma o raó social, el nom. de la qual figure en l'etiqueta. De les que hagen estat comeses en productes al detall, el tenidor d'aquests, i de les que deriven del transport de mercaderies recaurà la responsabilitat sobre les persones que determine al respecte el vigent codi de comerç i les disposicions complementàries.   
Article cinquanta-sis  
1. Podrà ser aplicat el decomís de les mercaderies com a sanció única o com a accessòria, si per toca, o el pagament de l'import del valor de la mercaderia si el decomís no era factible.   
2. En cas de desaparició, canvi o qualsevol manipulació efectuada sobre la mercaderia retesa, intervinguda o decomissada, s'atindran al que disposa l'article 399 del Codi Penal.   
Article cinquanta-set  
En cas de reincidència, o quan els productes estaran destinats a l?exportació, les multes seran superiors en un 50% a les sancions que puguen correspondre en virtut del Decret 1559/1970.   
Si el reincident cometia una nova infracció, les multes podrien ser elevades fins al triple dels màxims esmentats.   
Serà considerat reincident l'infractor sancionat per infringir qualsevol dels preceptes d'aquest Reglament en els cinc anys anteriors.   
Article cinquanta-vuit  
1. En tots els casos en què la Resolució de l'expedient siga amb sanció, ('infractor haurà d'abonar les despeses originades per la presa i anàlisi de mostres, o pel reconeixement que hagués estat realitzat, i altres despeses que ocasionés la tramitació i Resolució de l'expedient d'acord amb la legislació vigent.   
2. Les multes hauran de ser abonades dins el termini de quinze dies hàbils, immediats al de la notificació, i les despeses a què fa referència el paràgraf anterior, en metàl·lic, dins el mateix termini. Si no era efectuat en el susdit termini, hom procederia al cobrament per via de constrenyiment.   
3. Les infraccions a aquest Reglament prescriuren als cinc anys de la comissió corresponent, fet pel qual tota documentació que s'hi determina respecte als productes a què es refereix, haurà de ser conservada durant el susdit període.   
Article cinquanta-nou  
1. Quan la infracció que es tracte de sancionar constituirà a més una contravenció a l'Estatut de la Vinya, el Vi i els Alcohols, serà traslladada la denúncia oportuna al Servei de Defensa contra Fraus del Ministeri d'Agricultura, Pesca i Alimentació (MAPA).   
2. En els casos en què la infracció concernesca a l'ús indegut de la Denominació d'Origen i això implique una indicació falsa de procedència, el Consell Regulador, sense perjudici de les actuacions i sancions administratives pertinents, podrà acudir als Tribunals, tot exercint les accions civils i penals reconegudes en la legislació sobre propietat industrial.   
DISPOSICIONS FINALS  
Primera  
A l'entrada en vigor d'aquest reglament quedarà sense aplicació en l?àmbit territorial de la Comunitat Valenciana l'Ordre del Ministeri d'Agricultura, Pesca i Alimentació de 19 de maig de 1975 per la qual es reglamenta la Denominació d'Origen Utiel-Requena i el Consell Regulador corresponent.   
Segona  
Aquesta Ordre serà notificada al Ministeri d'Agricultura, Pesca i Alimentació per tal que la conega i ratifique posteriorment a efecte del que estableix l'epígraf h) de la lletra b de l'annex I del RD 4107/1982, de 29 de desembre, sobre traspàs de funcions i serveis de l?administració de l'estat a la Comunitat Autònoma Valenciana en matèria d'agricultura i pesca.   
DISPOSICIO TRANSITORIA  
Aquells embotelladors que, encara que siguen ubicats fora de la zona de producció i maduració, i que tradicionalment adqueresquen vins de la Denominació d'Origen Utiel-Requena, seran autoritzats a embotellar els vins esmentats, amb l'acord previ del Consell Regulador i sempre que complesquen les normes de control que s'establesquen.   
València, 22 de setembre de 1986.   
El Conseller d'Agricultura i Pesca,  
LLUIS FONT DE MORA I MONTESINOS